OpenLLM-France/wikimedia huggingface dataset:
# Mikhail Kalaxnikov

    Artikulu hau armen diseinatzaileari buruzkoa da; beste esanahietarako, ikus «Kalaxnikov».
Mikhail Timofejevitx Kalaxnikov (errusieraz: Михаи́л Тимофе́евич Кала́шников; Kuria, Altai Krai, Errusiako SESF, SESB, 1919ko azaroaren 10a - Izhevsk, Udmurtia, Errusia, 2013ko abenduaren 23a) kalibre txikiko armen diseinatzaile nabarmena izan zen. AK-47 eraso-fusilaren (sarri, Kalaxnikov edo AK izenez ezaguna) diseinatzailea izateagatik da ospetsua.

## Biografia
### Gazte urteak

Abeltzainen semea izanda, Bigarren Mailako Eskolan graduatu eta gero, berehala Kalaxnikov lanean hasi zen Maitaiko Turkestan-Siberia trenbideko gordailuan, eta horretan aritu zen 1938 arte. Urte hartan Armada Gorriko kide egin zen. Armadan zela, tankeen mekanika-eskolan, hainbat osagai diseinatu zituen tankeak konpontzeko.

### Bigarren Mundu Gerra

Bigarren Mundu Gerran borrokatu zen, tankeen dibisioko ofizialorde. Hasieratik interes handia erakutsi zuen su-armei buruz. 1941an Georgi Zhukov jeneralak Leningradora (egungo San Petersburgo) destinatu zuen, haren asmakizunak tankeetan erabiltzeko. Une horretan hasi zen Kalaxnikov tankeak gidatzen, harik eta urte hartako urrian Brianskeko guduan bonba batek besoan zauritu zuen arte. Ospitalean zelarik, arma berri batean hasi zen pentsatzen, sobietar arma zaharrei bere kideek egindako kritiketan oinarrituta.
* Datuak: Q167573
* Multimedia: Mikhail Kalashnikov / Q167573
# Mikhail Kalinin

Mikhail Ivanovitx Kalinin (Verkhniaia Troitsa, 1875eko azaroaren 19a /azaroaren 7a/azaroaren 7a - Mosku, 1946ko ekainaren 3a) sobietar itzultzaile boltxevike eta politikaria izan zen.
Nekazari familia batean jaio zen eta metalaren industrian lan egin zuen San Petersburgon. 1898an, Errusiar Laneko Alderdi Sozialdemokratarekin bat egin zuen. Garai hartan ezagutu zuen Stalin. 1905eko Errusiar Iraultzan parte hartu zuen. Leninek zuzendutako fakzio boltxebikeko lehen kideetako bat izan zen.
1917an Petrogradoko alkate hautatu zuten eta hiria gobernatu zuen 1917ko Errusiar Iraultzan.
1919an Errusiar Alderdi Komunistaren Batzorde Zentraleko kide hautatu zuten eta Politburoko kide izan zen 1926tik hil zen arte.
Jakov Sverdlov hil zenean, Kalininek ordezkatu zuen Sobieten Komite Exekutibo Zentraleko presidentetzan. Kargua Sobietar Batasuneko estatuburuaren baliokidea zen. Karguak bi aldiz aldatu zuen izena: 1922an, Sobietar Batasuneko Batzorde Exekutibo Zentraleko presidente eta 1938an Sobiet Goreneko Presidiumaren presidente.
Stalinekin zuen adiskidetasuna eta betetzen zuen kargua gorabehera, eragin eta botere gutxi izan zuen. 1940an, Stalin, Molotov, Lazar Kaganovitx, Kliment Voroxilov eta Anastas Mikoyanekin batera, 25.700 preso poloniarren exekuzio agindua sinatu zuen. Ez zen gai izan Ekaterina Kalinina emaztea babesteko, 1938 eta 1946 artean kartzelan egon baitzen.

## Kanpo estekak

* Datuak: Q229828
* Multimedia: Mikhail Kalinin / Q229828
# Mikhail Larionov

Mikhail Fiodorovitx Larionov (Tiraspol, 1881eko ekainaren 3a - Fontenay-aux-Roses, 1964ko maiatzaren 10a) errusiar margolaria izan zen. Errusiako arte abstraktuaren aitzindaria izan zen.
1898an Moskuko Pintura, Eskultura eta Arkitektura Eskolan sartu zen. Han irakasle izan zituen Isaac Levitan eta Valentin Serov. 1900ean Natalia Gontxarova ezagutu zuen eta bien arteko harremanak bere bizitzaren amaierara arte iraun zuen.
1902an bere estiloa inpresionismoa zen. 1906an Parisera egindako bidaia baten ondoren, postinpresionismora aldatu zen, eta gero estilo neoprimitibora. Bi talde artistiko sortu zituen Errusian: "Diamantezko baleta" (errusieraz: «Бубновый валет»), (1909-1911) eta "Astoaren buztana" (errusieraz: Ослиный хвост), (1912-13). Gontxarovarekin raionismoa sortu ondoren 1913an Errusia utzi zuen 1915ean. Parisen Sergei Diagilev eta Errusiar Balletekin kolaboratu zuen. Frantzian egon zen hil arte, eta frantziar herritartasuna jaso zuen.

## Iruditegia

* Soleil de minuit (1915), Londres, N. Lobanov-Rostovskyren bilduma.
* Nature morte au homard (1907), Kolonia, Ludwig museoa.
* Contes russes (1916).
* Portrait de Natalia Goncharova (1915).
* Self-Portrait (1910)
* Dancer in motion (1915)
* Lady with a fan (1916)

## Kanpo estekak

* Datuak: Q38785
* Multimedia: Mikhail Larionov / Q38785
# Mikhail Kutuzov

Mikhail Ilarionovitx Golenixtxev-Kutuzov (errusieraz: князь Михаи́л Илларио́нович Голени́щев-Куту́зов) (1745eko irailaren 16a/irailaren 5a - 1813ko apirilaren 28a/apirilaren 16a), batailan Napoleonekin izandako liskarrengatik ezaguna den militar errusiarra.

## Karrera

Mikhail Kutuzov San Petersburgon jaio zen, eta errusiar armadan sartu zen 1759an edo 1760an. Poloniaren zerbitzura egon zen 1764tik 1769ra bitartean, eta Otomandar Inperioaren aurka 1770etik 1774ra. Azken horretan, begi bat galdu zuen, eta horren ondoren urte batzuetan erdialdeko eta mendebaldeko Europan zehar bidaiatu zuen.
1784an maior-jeneral izendatu zuten eta 1787an Krimeako gobernadore orokor. Aleksandr Suvoroven ikaslea izan zen, eta 1787tik 1792ra iraun zuen gerra turkiar-errusiarrean ospe handia irabazi zuen hainbat herri hartzen lagundu zuelako. 1791rako teniente jenerala zen eta Konstantinoplan enbaxadore kargua, Finlandian gobernadore jeneralaren kargua, San Petersburgon komandante kargua, Berlinen enbaxadore kargua eta San Petersburgon gobernadore orokorraren kargua bete zituen. Estutu gabe, itxaroten zekien pertsona kalkulatzailetzat zuten.

## Memoria

1813aren hasieran Kutuzov gaixotu egin zen. Bunzlaun, apirilaren 28an hil zen. Herri horretan, Moskun eta San Petersburgon monumentuak eraiki ziren bere omenez. Gizonezko oinordekorik izan ez zuenez Tolstoi sendiak jaso zituen haren ondasunak. Errusiar jeneral guztien artean, Aleksandr Suvorov maisuaren atzetik, bigarren garrantzitsuena da.
* Datuak: Q185801
* Multimedia: Mikhail Kutuzov / Q185801
# Mikhail Glinka

Mikhail Ivanovitx Glinka (errusieraz: Михаил Иванович Глинка; Novospasskoje, Smolensk, 1804ko ekainaren 1a- Berlin, 1857ko otsailaren 15a) famatu bilakatu zen lehendabiziko errusiar musikagilea izan zen.
Errusia lurralde handia da. XVIII. mendean Europan musika asko zegoen arren, Errusiako jendeak ez zuen honen berririk. Gehiengoa behartsua zen eta garraiobiderik ez zegoen. Glinka jaio zenerako San Petersburgo bezalako hiri handietan jendeari Europako musikarako interesa pizten hasi zitzaion.
Glinka Novospasskoje izeneko herrixka txiki batean jaio zen. Aita lurjabe aberatsa zuen. Bere amonak kontu handiz hezi zuen. Glinka hoztuko zitzaion beldur zenez, umeari logela epel batean egon arren, larruzko berokia jartzen zion. Askotan ez zion aire zabalean musika jotzen uzten. Beranduago, Glinka bere osasunaz kezkatuta ibiliko zen beti.
Herrixka txiki hartatik hiri handietaraino bide luzea zegoen eta gainera ez zuten irratirik. Hortaz, Glinkak entzuten zuen musika bakarra elizako kanpaiak eta herritarren abestiak ziren. Bere amona hil ostean, osabaren etxeraino urrutira joan zen. Osabak musika talde bat zuen eta Europako konposatzaileen musika jotzen zuten, Haydn, Mozart eta Beethovenena adibidez. Glinka horrelako musikarik entzun gabea zen.
13 urte zituela San Petersburgoko eskola batean sartu zen. Musika asko entzuten zuen eta musikari onak ezagutu zituen. piano klaseak jaso zituen eta festetara joaten zen. Abesti batzuk idazten hasi zen.
1830ean Italiara joan zen. Italia musikagatik oso ezaguna zen, operagatik bereziki. Glinkak Mendelssohn eta Berlioz bezalako musikagile famatuak eta baita Donizetti eta Bellini italiar musikagileak ezagutu zituen. Bere musika gustuko zuenez, hark ere opera idaztea erabaki zuen baina Errusiar nortasuneko soinua lortu nahi zuen.
Errusiara itzuli zenean bi opera garrantzitsu idatzi zituen: Lehendabizikoa Ivan Susanin zen. Ivan Susanin izeneko nekazari behartsu bati buruzkoa zen, 1612an Tsarraren alde bizia eman zuena. Tsar-ari asko gustatu zitzaion "bizitza Tsar-aren alde" deitu behar zuela esan zuen. 1836an estreinatu zenean arrakasta handia zan zuen. Bigarren opera, Ruslan eta Liudmila Puxkin poeta ezagunaren ipuin batean oinarritu zen. Istorioa idatzi zion gizona mozkor zegoenez, istorioa nahasia da baina musika paregabea da. Istorioan Txernomor ipotx nazkagarriak Liudmila izeneko printzesa bahituta du. Bukaeran Ruslan heroiak salbatuko du printzesa. Musikak ekialdeko kutsu nabaria du. Operaren obertura oso ezaguna da.
Glinkak pianorako musika, abestiak eta kamara musika ere konposatu zituen.
Glinkaren garrantzia Errusiako nortasuneko musika egitean datza. Txaikovski bezalako beste musikagile batzuek beranduago Glinkaren eragina jasoko zuten.

## Bibliografia

* Azcárate Ristori, J. M.ª eta besteak, Historia del Arte, Anaya, Madril, 1986. ISBN 84-207-1408-9
* Datuak: Q181885
* Multimedia: Mikhail Glinka / Q181885
# Microcanthus strigatus

Microcanthus strigatus Microcanthus generoko animalia da. Arrainen barruko Kyphosidae familian sailkatzen da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Microcanthus strigatus», FishBase webgunean. Bertsioaren data: 2006(e)ko apirila.

## Ikus, gainera

* Microcanthus
* Kyphosidae

## Kanpo estekak

* FishBase.org
* Datuak: Q2110899
* Multimedia: Microcanthus strigatus / Q2110899
* Espezieak: Microcanthus strigatus
# Molezuelas de la Carballeda

Molezuelas de la Carballeda Zamorako probintziako udalerria da.
2008ko urtarrilaren 1eko erroldaren arabera 89 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1653133
* Multimedia: Molezuelas de la Carballeda / Q1653133
# Molfetta

Molfetta Italiako udalerri bat da. Bariko probintzian kokatuta dago, Apulia eskualdean. 57.329 biztanle ditu, 58,97 kilometro koadroko azaleran banatuta.

## Mugakideak

Molfettak honako udalerri hauekin egiten du muga:
Bisceglie Terlizzi Ruvo di Puglia Giovinazzo Bitonto

## Kanpo estekak

* Datuak: Q19300
* Multimedia: Molfetta / Q19300
# Molfsee

Molfsee Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 4.808 biztanle zituen 7,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642144
* Multimedia: Molfsee / Q642144
# Molibdenita

Molibdenita MoS$_2$ formula kimikoa duen mineral molibdenoduna da. Itxuran grafitoaren antzekoa da, eta bere egitura geruzatuari esker, labaingarri gisa erabil daiteke. Bere egitura atomikoan molibdeno atomoen orriak eta sufre atomoen orriak tartekatzen dira; Mo-S loturak sendoak dira, baina sufre atomodun geruzen arteko elkarrekintza ahula denez, geruzok irrist egiten dute eta molibdenita erraz pitzatzen da.

## Kanpo estekak

* Datuak: Q382994
* Multimedia: Molybdenite / Q382994
# Molibdofilita

Molibdofilita silikato motako minerala da.

## Ezaugarriak

Molibdofilita silikato mineralaren formula kimikoa hau da: ${\ce {Pb8Mg9[Si10O28(OH)8|O2|(CO3)3] * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Molybdophyllite: Mineral information, data and localities.» www.mindat.org (Noiz kontsultatua: 12-05-2019).
# Molidae

Molidae tetraodontiformeen ordenako familietako bat da. Barnean arrain osteiktieen artean kiderik astunena du: ataloa.

## Genero eta espezieak

Familiak 5 espezie besterik ez ditu, 3 generotan banaturik:
* Masturus generoa (Gill, 1884)
** Masturus lanceolatus (Liénard, 1840)
** Masturus oxyuropterus (Bleeker, 1873)
* Mola generoa (Blyth, 1860)
** Mola mola (Linnaeus, 1758)
** Mola ramsayi (Giglioli, 1883)
* Ranzania generoa (Nardo, 1840)
** Ranzania laevis (Pennant, 1776)

## Erreferentziak

* ↑ Keiichi, Matsura & Tyler, James C.. (1998). Encyclopedia of Fishes. San Diego: Academic Press, 230 or. ISBN 0-12-547665-5..
* ↑ (Ingelesez) Molidae. Integrated Taxonomic Information System.

## Kanpo estekak

* Datuak: Q726231
* Multimedia: Molidae / Q726231
* Espezieak: Molidae
# María Tubau

María Álvarez Tubau (Madril, 1854ko maiatzaren 4a – ibídem, 1914ko martxoaren 13a) Madrilgo aktorea izan zen, María Guerreroren garaikidea.

## Biografia

Espoz eta Mina de Madrid kaleko 14. zenbakian jaioa, María Álvarez Mercedes Tubauren (Bartzelonakoa) eta Manuel Álvarez Roblesen (Avilésekoa) alaba izan zen. Hamabi urte zituela hasi zen interpretazioan, Matilde Díezekin batera, eta Vicorekin osatu zuen prestakuntza, Apolo antzokian eta Emilio Mariorekin, komedian. Aktore komiko gisa eta antzerki erromantiko deritzon generoan nolabaiteko ospea lortu zuen.

### Ibilbidea

1877an lehen aldiz ezkondu eta alargun geratu ondoren, 1882an berriro ezkondu zen Ceferino Palencia antzerkigile eta antzerki-zuzendariarekin, eta bere karrera indartu zuen, Madrilgo eszenako interpreterik garrantzitsuenetakoa bihurtu arte; elkarrekin osatu zuten beren antzerki-konpainia Teatro de la Princesan.
Bere garaiko autore espainiar garaikideen lanak interpretatu zituen, hala nola Vital Aza, Ramos Carrión, Eusebio Blasco eta Benito Pérez Galdós (1896an estreinatutako antzerki-bertsio polemikoan Doña Perfektaren interpretazio berezi eta polemikoan). Leandro Fernández de Moratín edo Bretón de los Herreros bezalako neoklasizista ilustratuak ere eszenaratu zituen, baina Espainiako antzerki-panoraman egindako ekarpen handiena Henry Bataille, Victorien Sardou edo Alexandre Dumas (semea) bezalako dramaturgo frantsesak sartzea izan zen.

### Aintzatespenak

Hogeita hamazazpi urte zituela, "Arte Dramatikoko doktore" izendatu zuten, 1891n argitaratu eta José Zorrilla, Nuñez de Arce, Campoamor, Emilio Castelar eta José de Echegaray kazetari, politikari eta intelektualek sinatutako agiri batean.
Espainian eta Amerikan birak egin zituen, eta 1904tik Madrilgo Musika eta Deklamazio Kontserbatorioko irakasle izan zen. 1914an hil zen.

## Erreferentziak

* ↑ (Gaztelaniaz) «Breve biografía de Álvarez Tubáu, María (Actriz española)» Definiciones-de.com 2014-11-18 (Noiz kontsultatua: 2024-07-05).
* ↑ «María Álvarez Tubau | Real Academia de la Historia» dbe.rah.es (Noiz kontsultatua: 2024-07-05).
* ↑ (Gaztelaniaz) María Tubau, actriz veraneante de San Rafael a principios del Siglo XX. (Noiz kontsultatua: 2024-07-05).
* ↑ Registro parroquial, pág. 51 Consultado en octubre de 2014
* ↑ Reseña biográfica en el Diario ABC, 25 de marzo de 1967
* ↑ Teatro español para la infancia y la juventud (pág. 34) Revisado en octubre de 2014
* ↑ Necrológica en el diario La Vanguardia. 14 de marzo de 1914 Consultado en octubre de 2014

## Kanpo estekak

* Datuak: Q3847641
* Multimedia: María Tubau / Q3847641
# María Valverde

María Valverde Rodríguez (Madril, 1987ko martxoaren 24a - ) espainiar aktorea da. Ezaguna da La flaqueza del bolchevique filmean Goya Saria lortu zuelako.

## Filmografia

| Urtea | Filma | Pertsonaia | Zuzendaria |
| 2016 | Plonger | | Mélanie Laurent |
| 2016 | Le Vin et le Vent | | Cédric Klaplisch |
| 2016 | The Limehouse Golem | Aveline | Juan Carlos Medina |
| 2016 | Gernika | Teresa | Koldo Serra |
| 2016 | Ali & Nino | Nino | Asif Kapadia |
| 2015 | Galápagos | María | Alex Marull |
| 2015 | Broken Horses | Vittoria | Vidhu Vinod Chopra |
| 2015 | Ahora o nunca | Eva | María Ripoll |
| 2015 | La Carga | Elisa | Alan Jonsson |
| 2014 | A lonely sun story (film labur) | Linda | Juanma Suárez eta Enrique F. Guzmán |
| 2014 | Exodus | Sefora | Ridley Scott |
| 2014 | Tu y yo (film ertain) | Laura | Kike Maíllo |
| 2013 | Libertador | María Teresa del Toro Alayza | Alberto Arvelo |
| 2012 | Tengo ganas de ti | Babi Alcázar | Fernando González Molina |
| 2012 | A puerta fría | Inés | Xavi Puebla |
| 2011 | Madrid, 1987 | Ángela | David Trueba |
| 2010 | Tres metros sobre el cielo | Babi Alcázar | Fernando González Molina |
| 2009 | La mula | Conchi | Michael Radford |
| 2009 | Cracks | Fiamma Coronna | Jordan Scott |
| 2008 | La mujer del anarquista | Manuela | Marie Noelle eta Peter Sehr |
| 2007 | El rey de la montaña | Bea | Gonzalo López-Gallego |
| 2007 | El hombre de arena | Lola | José Manuel González |
| 2007 | Ladrones | Sara | Jaime Marques |
| 2007 | Las lágrimas del cisne (film labur) | | James J. Wilson |
| 2006 | Válido para un baile (film labur) | | Gabi Beneroso |
| 2006 | Los Borgia | Lucrezia Borgia | Antonio Hernández |
| 2005 | Melissa P. | Melissa | Luca Guadagnino |
| 2005 | Vorvik | Sofía | José Antonio Vitoria |
| 2004 | Fuera del cuerpo | Cuca | Vicente Peñarrocha |
| 2004 | Cuando nadie nos mira (film labur) | Anna | Pau Atienza |
| 2003 | La flaqueza del bolchevique | María | Manuel Martín Cuenca |
* Datuak: Q242281
* Multimedia: María Valverde / Q242281
# María Teresa del Toro Alayza

María Teresa Josefa Antonia Joaquina Rodríguez del Toro Alayza (Madril, 1781eko urriaren 15a-Caracas, 1803ko urtarrilaren 22a) emakume gazte espainiarra izan zen, Simón Bolívar askatzailearen emaztea. Elkarrekin bi urte ibili ondoren ezkondu ziren eta, handik zortzi hilabetetara, emakumea sukar hori gaixotasunaz hil egin zen. 21 urte zituen. María Teresa hil ondoren Bolívarrek hitza eman zuen inoiz ez zela berriro ezkonduko eta hitza bete zuen. Bien arteko zorigaiztoko maitasuna sarritan zineman eta literaturan jaso egin da.

## Biografia

Maria Teresaren gurasoak Bernardo Rodríguez del Toro y Ascanio, Caracasen jaioa, eta Benita de Alayza Medrano ziren. Madrilen jaio zen 1781eko urriaren 15ean, Karlos III.aren erregealdian. Maria Teresa oso lotuta zegoen Caracasko gizartearekin. Simón Bolívar Madrilen ezagutu zuen, 1800an. Bolívar Espainiara 17 urtekin bidali zuten ikasketekin jarraitzeko. Madrilen bere tutorea zen Jerónimo de Ustáriz y Tovar markesaren etxean bizi zen; han María Teresa ezagutu zuen. Neskak Bolívarrek baino bi urte gehiago zituen. 1800eko abuztuan neskak senargaitzat onartu zuen Bolívar gaztea. María Teresaren aitak neska Bilbora eraman zuen eta, handik gutxira, 1801ean, Bolívar ere Euskal Herrira etorri zen, ondoren Parisera joateko.
1802ko apirilaren 5ean, Bolívarrek ezkontzeko eskatu zion María Teresari. Haren aitak konpromezua bedeinkatu zuen. Ezkontza Madrilgo San Jose elizan egin zen, 1802ko maiatzaren 26an. Hogei egun geroago A Coruñara joan ziren eta ekainaren 15ean Caracasera joateko itsasontzia hartu zuten. Uztailaren 12an La Guairan lehorreratu ziren. Handik gutxira María Teresa sukar horiz gaixotu zen. Ezkonkideak Caracasera jaon ziren, orduan, eta 1803ko urtarrilaren 22an María Teresa hil egin zen, zortzi hilabete ezkondu ondoren. Haren gorputza Caracasko katedralean lurperatu zuten, Bolívar familiaren panteoian. María Teresa hil ondoren Bolívarrek hitza eman zuen inoiz ez zela berriro ezkonduko eta hitza bete zuen.

## Erreferentziak

* ↑ http://freepages.rootsweb.com/~tantagente/genealogy/fam/fam00208.html
* ↑ http://vicepresidencia.gob.ve/simon-bolivar-y-maria-teresa-del-toro-una-intensa-union-de-amor-y-pasion/
* ↑ https://web.archive.org/web/20210806125633/http://www.cavim.com.ve/index.php/2021/01/22/22-de-enero-1803-fallece-maria-teresa-del-toro-y-alayza-2/
* ↑ https://www.notimerica.com/sociedad/noticia-simon-bolivar-maria-teresa-toro-matrimonio-breve-intenso-20160526085933.html

## Kanpo estekak

* (Gaztelaniaz):María Teresa del Tororen biografia.
* Datuak: Q6004714
# María Trinidad Sánchez probintzia

María Trinidad Sánchez probintzia (gaztelaniaz: Provincia de María Trinidad Sánchez) Dominikar Errepublikako probintzia bat da. 1.271,71 km²ko azalera du eta 2014ko estimazioen arabera 195.886 biztanle zituen. Hiriburua Nagua da.

## Kanpo estekak

* Datuak: Q1949656
* Multimedia: María Trinidad Sánchez Province / Q1949656
# Moskuko oblasta

Moskuko oblasta (errusieraz: Моско́вская о́бласть, translit.: Moskovskaia oblast) edo Podmoskovie (errusieraz: Подмоско́вье) Errusiako subjektu federal bat da, oblast bat zehazki, Erdialdeko Barruti Federalean kokatua. 45.799 km²ko eremua du, eta 2010ean biztanle gehien zituen bigarren subjektu federala zen (7.095.120 biztanle). Ez du hiriburu ofizialik.
Moskuko oblasta 1929ko urtarrilaren 14an sortu zuten ofizialki.

## Kokapena

Iparraldean Tver oblastarekin du muga, ipar-ekialdean Jaroslavl oblastarekin, ekialdean Vladimir oblastarekin, hego-ekialdean Riazan oblastarekin, hegoaldean Tula oblastarekin, hego-mendebaldean Kaluga oblastarekin, eta Smolensk oblastarekin mendebaldean. Oblastaren erdialdean Mosku hiria dago, baina ez da oblasteko parte.

## Ekonomia

Industria oso garatuta dago Moskuko oblastean: metalurgia, petrolio-findegiak, ingeniaritza mekanikoa, elikagaigintza, energia eta industria kimikoa dira alor indartsu eta nagusiak.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Webgune ofiziala
* Datuak: Q1697
* Multimedia: Moscow Oblast / Q1697
# Moskvinita-(Y)

Moskvinita-(Y) silikato motako minerala da.

## Ezaugarriak

Moskvinita-(Y) silikato mineralaren formula kimikoa hau da: ${\ce {Na2KYSi6O15}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Moskvinita-(Y): Mineral information, data and localities.» www.mindat.org (Noiz kontsultatua: 12-05-2019).
# Moskuko ordua

Moskuko ordua (MSK) UTC baino hiru ordu beranduago da (UTC+03:00), Errusiako mendebaldeko eremurik handienean erabiltzen da, San Petersburgo barne. Errusiako ordu-eremuetatik bigarren mendebaldeena da. 2014ko urriaren 26tik aurrera ez du udako ordutegirik, eta 2011ko martxoaren 27tik data horretara arte UTC+04:00 izan zen.
Moskuko ordua erabiltzen da tren, itsasontzi eta beste hainbat garraioren ordutegia finkatzeko Errusian zehar, baina hegazkinek ordu lokala erabiltzen dute. Errusiako irratiek, maiz, Moskuko ordua iragartzen dute, eta ordu hori ere agertzen da telegramak bidaltzerakoan. Maiz, Moskuko ordua erabiltzen da UTC beharrean ordu erlatiboak esateko. Adibidez, Jakutskeko ordua (UTC+09:00) MSK+6 bezala iragar daiteke Errusian.

## Erreferentziak

* ↑ (Ingelesez) International, Sputnik. (2014-10-26). «Russia Turns Clocks Back to 'Winter' Time» Sputnik International (Noiz kontsultatua: 2023-09-03).
* ↑ (Ingelesez) «Russia Abolishes Winter Time» www.timeanddate.com (Noiz kontsultatua: 2023-09-03).

## Ikus, gainera

* Ordua Errusian

## Kanpo estekak

* Datuak: Q842320
# Moslavina herriaren iraultzaren monumentua

Moslavina herriaren iraultzaren monumentua edo, besterik gabe, Iraultzaren Monumentua, Bigarren Mundu Gerraren oroitzapenezko eskultura bat da, Podgarianen (Berek, Kroazia) kokatua. Moslavina herriari eskainia dago, Bigarren Mundu Gerran Ustaxa okupazio indarren aurka egindako erresistentziagatik. Lana Josip Broz Titoren aginduz egin zen.

## Historia

Monumentua 1967an inauguratu zen, inguruko ospitaleetan hil ziren 900 soldaduak gogoratzeko. Erdian, aluminiozko "begi handi" bat dauka hegodun egitura baten gainean, eta bere inguruan soldaduen hobiak daude.

## Plaka

Plaka bat dauka, honako hau dioena: hemen lurperatuta daude Moslavina eskualdeko 900 soldadu, gure nazioaren askatasunaren eta independentziaren alde bizia eman zutenak Nazio Askapenerako Borrokan, 1941etik 1945era.

## Erreferentziak

* ↑ https://www.msn.com/es-xl/noticias/mundo/putin-inaugura-un-memorial-a-las-víctimas-de-la-represión-política/monumentos-y-lugares-abandonados-de-la-época-comunista/ss-BBzWHU3#image=9
* ↑ https://magnet.xataka.com/un-mundo-fascinante/19-joyazas-de-la-arquitectura-comunista

## Kanpo estekak

* (Ingelesez):Eskulturaren argazkiak.
* Datuak: Q75822
* Multimedia: Monument to the Revolution, Podgarić / Q75822